Riaditeľstvo Základnej školy Smetanov háj 286/9 v Dunajskej Strede oznamuje, že

**zápis žiakov do 1.ročníka na školský rok 2015/2016**

prebehne v čase od **15.01.2015 do 14.02.2015** na sekretariáte školy

a zároveň Vás srdečne pozýva na

**slávnostný zápis žiakov do 1. ročníka na školský rok 2015/2016,**

ktorý sa bude konať dňa

**20. januára 2015 (utorok) o 16.30 hod.**

Budúcich prváčikov a ich zákonných zástupcov čaká kultúrny program a malé prekvapenie.

K zápisu je potrebné priniesť: občiansky preukaz zákonného zástupcu dieťaťa a rodný list dieťaťa. Bližšie informácie na tel.č. 552 45 38.

Základná škola Smetanov háj v Dunajskej Strede je škola s takmer 100 - ročnou históriou. Počas svojej existencie odchovala stovky, ba až tisíce žiakov, ktorí si v živote našli rôzne uplatnenie. Mnohí z nich sú dnes skvelými odborníkmi vo svojich odboroch, či dokonca verejne známymi osobnosťami, napríklad určite všetci poznáte známeho herca Ivana Vojteka alebo slávnych futbalistov bratov Jána Ďuricu a Pavla Ďuricu alebo majstra sveta atléta Michala Pogánya a ďalších.

Žiaci našej školy sa každoročne zúčastňujú rôznych súťaží, a to športových, výtvarných, literárnych, prírodovedných. Významné úspechy dosahujú v recitačných súťažiach ako je Hviezdoslavov Kubín, Šaliansky Maťko alebo Zlatá podkova, zlaté pero, zlatý vlas. Literárne nadaní žiaci pravidelne prispievajú svojimi prácami do literárneho zborníka Podunajské písmenká a zapájajú sa do súťaží vo vlastnej tvorbe. Prírodovedne zameraní žiaci s úspechom riešia rôzne matematické, fyzikálne, informatické a technické úlohy, iní sa pravidelne zúčastňujú súťaže Hliadky mladých zdravotníkov a Súťaže mladých záchranárov civilnej ochrany. Telesne zdatní žiaci sa zapájajú do športových súťaží zameraných na futbal, volejbal, vybíjanú, atletiku alebo cezpoľný beh. Žiaci so záujmom o výtvarné umenie sú pravidelnými účastníkmi výtvarných súťaží. Pri rôznych kultúrnych či spoločenských udalostiach v meste prítomných vždy potešia naši žiaci príspevkami do kultúrneho programu. Svoj vedomostný obzor majú žiaci možnosť si obohatiť na rôznych exkurziách, besedách, prednáškach alebo návštevách múzeí a divadelných predstavení.

V školskom roku 2014/20105 sa naša škola zapojila do projektu PRINED, ktorého cieľom je v mimovyučovacom čase umožniť žiakom prípravu na vyučovanie s pomocou učiteľov a aktívne a zmysluplne využiť zostávajúci voľný čas. V tomto projekte, ktorého pozitívne výsledky už sú viditeľné, plánujeme pokračovať i v nasledujúcom školskom roku.

Brány našej školy sa v školskom roku 2015/2016 otvoria aj pre budúcich prváčikov, preto riaditeľstvo Základnej školy Smetanov háj 286/9 v Dunajskej Strede oznamuje, že **zápis žiakov do 1.ročníka na školský rok 2015/2016** prebehne v čase od **15.01.2015 do 14.02.2015** na sekretariáte školy. Zároveň Vás Všetkých srdečne pozýva na

**slávnostný zápis žiakov do 1. ročníka na školský rok 2015/2016,**

ktorý sa bude konať dňa

**20. januára 2015 (utorok) o 16.30 hod.**

Budúcich prváčikov a ich zákonných zástupcov čaká kultúrny program a malé prekvapenie. K zápisu je potrebné priniesť občiansky preukaz zákonného zástupcu dieťaťa a rodný list dieťaťa. Bližšie informácie na tel.č. 552 45 38.

V prípade záujmu rodičov plánujeme otvoriť triedu nultého ročníka.